د پکتیکا ولایت سرې میاشتې ریاست اړوند۱۷۲ تنه رضاکارانو ته تشویقی نغدی پیسې او البسه وویشل شوه نن چهارشنبه د روان ۱۴۴۴ کال د رجب المرجب میاشتې ۲۴ نیټه د پکتیکا ولایت سرې میاشتې ریاست اړوند ۸۲تنه فعال رضاکارانو ته ۲۰۰۰۰ افغانی نغدی پیسې ۶۰ جوړه بوټ او ۱۲ جوړه جمپر او همدارنګه ۹۰ تنه د شلټر برخې رضاکارانو ته د نړیوال فدراسیون(IFRC) په مالی مرسته هر تن ته یو یو جمپر وویشل شول. غونډه د قرآنکریم مبارکو آیتونو په تلاوت سره پیل شوه، ورپسې د سویل لویدیځ مرکزی زون رئیس ښاغلی مولوی الیاس خیل«ناصری» د پکتیکا ولایت رضاکارانو ستاینه وکړه، او زیاته یې کړه: رضاکاران هغه څوک دی چې په ساحه کې زموږ د هر ډول فعالیت مؤثریت ټاکی، کچېرته زموږ رضاکاران فعاله وی نو یقینی ده چې موږ خپل فعالیت په ښه او منظم ډول روان کړی. ….رضاکاران په افغانی سره میاشت کې د ملا د تیر حیثیت لری، موږ په هره سیمه کې په خپلو رضاکارانو ویاړو او قدردانی یې کوو. وروسته د پکتیکا ولایت سرې میاشتې نماینده ګی رئیس ښاغلی مولوی عارف الله «حامد» د رضاکارانو په اهمیت خبرې وکړی او زیاته یې کړه: د پکتیکا ولایت رضاکارانو هر وخت زموږ سره اوږه په اوږه په هر ډول حالاتو کې منډې ترړې کړې دی، چې ژوندی مثال یې په ګیان او برمل زلزله ځپلو ولسوالیو کې زموږ د رضاکارانو فعال ګډون وو. موږ د دوی قدردانی او مننه کوو چې د بېوزلو هېوادلو په لاسنیوی کې زموږ سره جوړه ګامونه اخلی. ورپسې د غونډې ګډونوالو دوو تنو رضاکارانو هم نظرونه شریک کړل، او د پکتیکا ولایت سرې میاشتې څخه یې مننه وکړه چې خپل رضاکاران په معنوی او مادی ډول تشویقوی. او رضاکارانو ته د ډالیو د ویش لړۍ پیل شوه، چې ۱۰ تنه رضاکارانو هر یوه ته ۲۰۰۰ افغانی، ۶۰ تنو ته یو جوړه بوټ، ۱۲ تنه رضاکارانو ته یو جمپر، او ۹۰ تنه د شلټر پروګرام رضاکارانو هر یوه ته یو یو دانه جمپر وویشل شول. او غونډه د دعایې په ویلو سره پای ته ورسیده. 11:34 AM جاوید الماس م ن نمایندګی پکتیکا جپ 11:38 AM